**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ projekto**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti Klaipėdos miesto savivaldybės biudžetinėms įstaigoms trumpalaikį ir ilgalaikį turtą valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės biudžetinės įstaigos lopšelis-darželis „Aušrinė“ veikla yra nutraukiama. Klaipėdos miesto savivaldybės taryba 2016 m. kovo 31 d. sprendimu Nr. T2-88 nusprendė likviduoti biudžetinę įstaigą Klaipėdos lopšelį-darželį „Aušrinė“ nuo 2016 m. liepos 1 d. Atsižvelgiant į nurodytas aplinkybes, Klaipėdos miesto savivaldybės nuosavybės teise priklausantis ir biudžetinės įstaigos lopšelio-darželio „Aušrinė“ patikėjimo teise valdomas, naudojamas ir disponuojamas ilgalaikis ir trumpalaikis turtas yra perduodamas valdyti, naudoti ir disponuoti patikėjimo teise šioms Klaipėdos miesto savivaldybės biudžetinėms įstaigoms: lopšeliams-darželiams: „Liepaitė“, „Atžalynas“, „Giliukas“, „Žemuogėlė“, „Žiogelis“, „Rūta“, „Putinėlis“, „Traukinukas“, „Klevelis“, „Dobiliukas“, darželiui „Gintarėlis“ mokyklai-darželiui „Saulutė“, „Versmės“ specialiajai mokyklai-darželiui, Klaipėdos „Vydūno“ gimnazijai ir Klaipėdos Ievos Simonaitytės pagrindinei mokyklai.

Siekiant savivaldybės biudžetinėms įstaigoms perduoti visą Klaipėdos lopšelio-darželio „Aušrinė“ valdomą turtą naikinamas 2015 m. gruodžio 22 d. sprendimo Nr. T2-362 1 punktas ir šiuo sprendimu turtas perduodamas kitoms savivaldybės biudžetinėms įstaigoms.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Turto skyriaus vedėjas Edvardas Simokaitis